For den nette sum af 12 millioner kroner har Norlys erhvervet sig en grund på et af Nordjyllands mest kendte steder. Det er motorvejsafkørslen ved Haverslev, hvor mangt en nordjyde har fyldt depoterne op med fastfood, at energigigianten har erhvervet sig en større grund. Købet fremgår af Tinglysningen. Og det er naturligvis ikke for at lave en fastfood-kæde. - Vi kan bekræfte, at vi har købt grundene til vores ladestanderforretning - men mere kan vi desværre ikke sige på nuværende tidspunkt, lyder det i et svar til TV2 Nord fra Norlys. Adressen bliver Industriparken 7, og dermed kan der blive vejfester, hvor naboerne McDonalds, Burger King eller Sunset Boulevard kan stå for bespisningen. Området er ved at udvikle sig til et decideret superlade-mekka. Tesla har en såkaldt 'supercharger'-stand, ligesom Ionity, Circle K og  E.on/Clever har opladerstationer ved den kendte afkørsel, der har postnummeret 9610 Nørager og dermed hjemhørende i Rebild Kommune.

Opsummering:
Snart bliver der bedre mulighed for at lade elbiler ved en af Nordjyllands mest kendte motorvejsafkørsler.